Dunaszerdahely Város a községi önkormányzatokról szóló 1990. évi 369. törvény 6.§ (1) bekezdése szerint összhangban a települési és kisebb építési hulladékkezelési közszolgáltatási díjról és helyi adóról szóló 2004. évi 582. törvény 77.§ és későbbi módosításaival a következő rendeletet alkotja:

**Dunaszerdahely Város 2012/22. sz. (2012. december 4.) a települési és kisebb építési hulladékkezelési közszolgáltatási díjról szóló általános érvényű rendelete**

**1.§**

**Értelmező rendelkezések**

1. Dunaszerdahely Város (továbbiakban „város”) e általános érvényű rendelettel (továbbiakban „rendelet”) határozza meg atelepülési szilárd és kisebb építési hulladékkezelési közszolgáltatási díjat összhangban a települési szilárd és kisebb építési hulladékkezelési közszolgáltatási díjról és helyi adóról szóló 2004. évi 582. törvény és későbbi módosításaival.
2. A települési és kisebb építési hulladékkezelési közszolgáltatási díj kezelője Dunaszerdahely Város (továbbiakban „díjkezelő”)

**2.§**

**A díj tárgya, díjfizető, díjbeszedő**

1. A rendelet alapján a települési és kisebb építési hulladék kezelésért, amely Dunaszerdahely Város területén keletkezik, közszolgáltatási díjat kell fizetni kivételt képeznek a műszaki hulladékok.
2. Ha a továbbiakban más rendelkezés nem található, akkor a díjat az a díjfizető fizeti, aki,
3. természetes személy, a városban állandó vagy ideiglenes lakhellyel rendelkezik, vagy a város területén lakáshasználati joga van vagy lakást, nem lakás célú helyiséget, magasépítésű építményt, annak részét vagy objektumot, amely nem építmény, vagy kertet, szőlőst, gyümölcsöskertet, állandó gyepnövényzetet nem vállalkozás céljából, vagy a város beépített területén található ingatlant, az erdőterületen kívül, és olyan ingatlant, amely az ingatlan-nyilvántartásba mint vízfelület van nyilvántartva használ (továbbiakban „ingatlan”)
4. jogi személy, amely a város területén található ingatlant jogosult használni vagy használ, nem vállalkozás céljából
5. vállalkozó, amely a város területén található ingatlant jogosult használni vagy használ, vállalkozás céljából
6. Ha a rendelet 2.§ (2) bek. a) pontja szerinti személynek állandó és ideiglenes lakhelye is Dunaszerdahely Város területén található, akkor a díjat csak az állandó lakhely után fizeti. Ha a rendelet 2.§ (2) bek. a) pontja szerinti személynek állandó vagy ideiglenes lakhelye a város területén található és egyben ingatlant jogosult használni vagy használ nem vállalkozás céljából, abban az esetben is a díjat vagy az állandó vagy az ideiglenes lakhely után fizeti. Ha a rendelet 2.§ (2) bek. a) pontja szerinti személynek állandó vagy ideiglenes lakhelye a város területén található és egyben (2) bek. c) pontja szerinti olyan természetes személy, aki vállalkozni jogosult és a vállalkozás helye az ő állandó vagy ideiglenes lakhelye, de a működési egység nem ezen a helyen található, akkor a díjat vagy az állandó vagy az ideiglenes lakhely után fizeti. Ez arra az esetre nem vonatkozik, ha a díjfizető esetében mennyiségi gyűjtés valósul meg a város vonatkozó részén.
7. A meghatározott mértékű díj beszedéséről a város részére az ingatlan kezelője gondoskodik és ő is felel érte, ha az ingatlan tulajdonosa az állam, nagyobb területi egység vagy a város (továbbiakban „díjbeszedő”)
8. A díjbeszedő és díjfizető írásban megegyezhetek abban, hogy a díjat a díjfizető közvetlenül a városnak fizeti, a díj befizetéséért a díjbeszedő felel. Ezt a megállapodást a díjbeszedő a díjkezelőnek a díjfizetési időszak kezdete előtt átadja.
9. Ha a rendelet 2.§ (2) bek. a) pontja szerinti több díjfizető él egy háztartásban, a díjfizetési kötelezettséget az összes tag közül egy valaki magára vállalhatja. Az olyan díjfizető esetében, aki teljes mértékben nem képes a jogi ügyei vitelére, a díjfizetési kötelezettséget a törvényes képviselő vagy a gondnok teljesíti. A díjfizetési kötelezettséget olyan személy nem vállalhatja át mástól, aki tartósan a Szlovák Köztársaság területé kívül tartózkodik. Ezeket a tényeket és változásaikat, az olyan személy aki a díjfizetési kötelezettséget mástól átvállalta, köteles a díjkezelőnek bejelenteni.

**3.§**

**Díj mértéke**

1. A díj mértéke:
2. a rendelet 2.§ (2) bek. a) pontja szerinti természetes személyek esetében egy személyre egy naptári napra 0,075 euró
3. a rendelet 2.§ (2) bek. b) pontja szerinti jogi személyek és a rendelet 2.§ (2) bek. c) pontja szerinti vállalkozók, amelyeknél mennyiségi gyűjtést alkalmaznak, egy liter települési és kisebb építési hulladék után 0,023 euró
4. A város területén mennyiségi gyűjtést alkalmaznak:
5. a rendelet 2.§ (2) bek. b) pontja szerinti jogi személyek esetében
6. a rendelet 2.§ (2) bek. c) pontja szerinti vállalkozók esetében
7. telekösszesség esetében- zöldövezet Dunaszerdahely Város 2005.10.4. napján elfogadott területrendezési terve és későbbi módosításai szerint kijelölt területen:

1. a Kisudvarnoki úton található G29 a G47 lakóház,

2. a Pozsonyi úton található D18 lakóház,

3. a Mély utcában található C10, C11 lakóház

4. a Rákóczi utcában található B31, B27, B16 lakóház

5. a Csallóközi utcában található B19, B20 lakóház,

6. a Nyírfa utcában található B36, B39, B21 lakóház

7. a Virág utcában található E7 lakóház

**4.§**

**Díjszabás**

1. Díjfizetési időszak egy naptári év.
2. A rendelet 2.§ (2) bek. a) pontja szerinti díjfizetők esetében a fizetendő díj a 3.§ (1) bek. a) pontja szerinti díj mértékének és a fizetési időszak szerinti naptári napok szorzata, amely ideje alatt a díjfizető állandó vagy ideiglenes lakhelye a város területén található, vagy amely időszak alatt az adott ingatlant használni jogosult vagy használja.
3. A rendelet 2.§ (2) bek. b) és c) pontja szerinti díjfizetők esetében a fizetendő díj az elszállítás frekvenciáját, és a 3.§ (1) bek. a) pontja szerinti díj mértékének és a díjfizető által használt gyűjtőedények literben kifejezett térfogatának szorzata. A gyűjtőedények fajtáját és azok kiürítésének intervallumát a város külön rendelete határozza meg.
4. A rendelet 2.§ (2) bek. b) és c) pontja szerinti díjfizető köteles a díjkezelőjének jelenteni a mennyiségi gyűjtési rendszernek megfelelő gyűjtőedények típusát, számát és frekvenciáját.

**5.§**

**Értesítési kötelezettség**

1. Minden díjfizető köteles a díjfizetési időszak alatt a díjkezelőjének bejelenteni 30 napon belül a díjfizetési kötelezettség keletkezését
2. feltüntetni a családi és utónevet, személyi számot, állandó,-, ideiglenes lakhelyet (továbbiakban „azonosító adatokat”), a 2.§ (4) bek. meghatározott esetben a képviselő és az egy háztartásban elő összes személy azonosító adatait, ha a díjfizető jogi személy vagy természetes személy vállalkozó, akkor megnevezés vagy cégnév vagy cégnév melléklete, székhely vagy vállalkozás helye, azonosítószám,
3. a díjszabás szempontjából meghatározó adatok feltüntetése,
4. minden olyan okirat bemutatása, amely indokolja a díjfizető díj csökkentés vagy fizetési kötelezettség alóli mentesség iránti kérelmét.
5. A díjszabás szempontjából meghatározó tények változását és a díjfizetési időszak alatti fizetési kötelezettség megszűnését, a díjfizető köteles azok bekövetkezte utáni 30 napon belül a díjkezelőjének bejelenteni.
6. A díjfizető által az (1) bek. szerint feltüntetett adatok és benyújtott okiratok egészen a változás bejelentéséig érvényesek. Abban az esetben, ha a díjszabás szempontjából meghatározó összes adat nem kerül feltüntetésre, akkor a díjszabásnál a díjkezelő a részére utoljára bejelentett adatokból fog kiindulni.
7. A bejelentési kötelezettség elmulasztása esetén a díjkezelő a külön törvény alapján pénzbírságot szab ki.

**6.§**

**Díj kiszabás és érvényessége**

1. A rendelet 2.§ (2) bek. a) pontja szerinti díjfizetők esetében a díj kiszabása határozattal egész fizetési időszakra történik. Ha a fizetési kötelezettség a fizetési időszak alatt keletkezik, akkor a díjkezelő határozattal a díj arányos részét szabja ki, a fizetési kötelezettség keletkezésének kezdő napjától a fizetési időszak végéig. A közös háztartásban élőket, ha egy valaki képviseli, akkor a díjkezelő határozattal az ő részére szabja ki a teljes díjat.
2. A díjkezelő olyan díjfizető részére is kiszabja a díjat a rendelkezésére álló adatok alapján, aki írásbeli felszólítás ellenére sem teljesíti a bejelentési kötelezettségét. A díjkezelő értesíti a díjfizetőt a díj kiszabásáról a rendelkezésére álló adatok alapján, emellett a rendelkezésére álló adatok szerinti díjkiszabás kezdő napja az értesítésben feltüntetésre kerül.
3. A díjkezelő a 2.§ (2) bekezdés b) és c) pontja szerinti mennyiségi gyűjtést végző díjfizető részére a díjat határozattal szabja ki.
4. A díjkezelő meghatározza a díj részletekben történő befizetését. A részletek összegét és az egyes részletek befizetésének esedékességét a díj kiszabását tartalmazó határozatban határozza meg a díjkezelő.
5. A díjat abban az esetben is be lehet egy összegben fizetni, ha a díjkezelő a díj kiszabását tartalmazó határozatban részletfizetést határoz meg.
6. A díjfizetési lehetőség:
7. banki átutalással a díjkezelő bankszámlájára,
8. készpénzben,
9. postai utalvánnyal díjkezelő bankszámlájára,
10. a díjkezelő pénztárába 300 euró összegig.
11. A díjfizető köteles a fizetés során feltüntetni az azonosító adatait, a díjkezelő bankszámlaszámát, az átutaló és az átutalás azonosítóját, amelyek a díj kiszabását tartalmazó határozatban feltüntetésre kerültek az (1) és (3) bekezdés alapján.
12. Késedelmes fizetés estén a díjkezelő külön törvény alapján késedelmi kamatot szab ki, abban az esetben, ha a díjfizető díj kiszabását tartalmazó határozatban vagy ebben a rendeletben meghatározott időn belül a meghatározott mértékű díjat nem fizeti be vagy utalja át.

**7.§**

**Díj csökkentése vagy fizetés alóli mentesítés, díj visszafizetése**

1. Ha a díjfizető hitelt érdemlő okiratokkal igazolni tudja, hogy több mint 90 napon keresztül a fizetési időszak alatt nem tartózkodik vagy nem tartózkodott Dunaszerdahely területén, akkor a díjkezelő erre az időszakra díj összegét 0,0066 euróra csökkenti személyenként és naponként. A díjcsökkentés okát alátámasztó okiratok:

a) diákok esetében: az iskolalátogatási igazolás, amely középiskolások esetében egy tanévre szól, főiskolások/egyetemisták esetében egy szemeszterre és ideiglenes elszállásolásról szóló igazolás Dunaszerdahely Városon kívül vagy ideiglenes lakhelyről szóló igazolás. Olyan díjfizető esetében, aki külföldön tanul, aki Dunaszerdahely Várostól több mint 80 km távolságban végez tanulmányokat a Szlovák Köztársaság területén, azok részére az ideiglenes elszállásolásról szóló igazolás Dunaszerdahely Városon kívül vagy ideiglenes lakhelyről szóló igazolás nem szükséges.

b) az olyan díjfizető, aki munkaviszonyban áll Dunaszerdahely területén kívül a Szlovák Köztársaság területén és a munkavégzés helyén van elszállásolva: a munkáltatói igazolás a munkavégzés helyéről és a Dunaszerdahely Város területén kívüli ideiglenes elszállásolásról szóló igazolás vagy bérleti szerződés/tulajdoni lap, vagy az ideiglenes lakhelyről szóló igazolás is szükséges.

c) az olyan díjfizető, aki külföldön végez munkát és Dunaszerdahely Város területén kívül van elszállásolva: külföldi állam lakhely igazolása, munkáltató igazolása, vízum, a külföldi munkaközvetítő ügynökség igazolása, munkavállalásai engedély, ha Dunaszerdahely Várostól 60 km távolságon belüli helyen van elszállásolva, akkor az arról szóló igazolás vagy bérleti szerződés.

d) az olyan díjfizető, aki mint nemzetközi fuvarozást végző tehergépkocsi vezető dolgozik: munkáltató igazolása a tehergépkocsi vezető által külföldön eltöltött napok számáról

e) egyéb esetekben: gyógykezelési igazolás, szociális intézményben való tartózkodásról szóló igazolás, szabadságelvonó intézményben, előzetes fogságban való tartózkodásról szóló igazolás, eltűnt személyek estében a büntető eljárást végző szervek igazolása, vagy bírósági határozat, azon község ideiglenes lakhelyről szóló igazolása, amelyben az adott tárgyévben a díjcsökkentést igénylő díjfizető ideiglenes lakhellyel rendelkezett,ott tartózkodott és a díjat az adott községnek befizette, vízum vagy külföldi lakhely igazolás vagy külföldi betegbiztosítás igazolás. Azt a tényt, hogy az adott lakásban vagy házban senki nem lakik az ingatlan energetikai szolgáltatója által kiállított számla igazolja.

1. A díj mértékének csökkentése vagy befizetése alóli mentesítés igényének érvényesítési ideje a díj kiszabását tartalmazó határozat kézhezvételétől számított 30 nap, abban az esetben, ha viszont még nem került sor a díj kiszabására, akkor annak a ténynek a bekövetkeztétől számított 30 nap, amely alapján érvényesíteni lehet a díj mértékének csökkentése vagy befizetése alóli mentesítés igényét, legkésőbb azonban a fizetési időszak október 31-ig. A határidő elmulasztása a díj mértékének csökkentése vagy befizetése alóli mentesítési igény érvényesítésének elévüléséhez vezet.
2. Az okiratokat, melyek a díj mértékének csökkentése vagy befizetése alóli mentesítést alátámasztják, minden egyes fizetési időszakban be kell nyújtani.
3. A díjkezelő a díj mértékének csökkentését vagy befizetése alóli mentesítést írásbeli kérelem alapján adja meg, a hitelt érdemlő, érvényes okiratok eredeti vagy hitelesített másolatának benyújtása mellett, amelyek igazolják azon tényt, amely a díj mértékének csökkentése vagy befizetése alóli mentesítési igény alapjául szolgál. Az okirat kiállításának dátuma meg kell, hogy egyezzen azzal az időszakkal, amelyre díj mértékének csökkentése vagy befizetése alóli mentesítés igénye szól, kivéve azon iskolalátogatási igazolásokat amelyek egy tanévre vagy egyes szemeszterre szólnak. Az okiraton fel kell tüntetni, hogy a díjfizető mettől meddig tartózkodott város területén kívül. Az időszak végének feltüntetése hiányában vélelmezhető, hogy ez az időpont az okirat kiállításának időpontja. Különös figyelmet érdemlő esetekben a város polgármestere más dátummal kiállított, más hitelt érdemlő hivatalos okiratot, a tartózkodási időszak végének feltüntetése nélkül, is elfogadhat
4. A díjkezelő a díjfizető kérelme alapján a törvény illetve e rendelet szigorának enyhítése vagy megszüntetése érdekében határozattal a díj mértéket csökkenheti vagy befizetése alól mentesítést adhat.
5. Ha a díjkezelő határoz a díj mértékének csökkentéséről vagy a befizetés alóli mentesítésről és a díjfizető már befizette a díjat, akkor a díjkezelő a díjfizető kérelme alapján a befizetett díjat vagy annak arányos részét visszafizeti.
6. A bizonyítás alapjául szolgáló okiratokat, melyeket a befizetett díj vagy annak egy részének visszaigénylése során a díjfizető köteles felmutatni, kivéve azon okiratokat melyek a díj mértékének csökkentése vagy befizetése alóli mentesítési igény alapjául szolgálnak, a befizetést igazoló hiteles banki kivonat, postai vevény vagy jövedelem átvételét igazoló okirat.

**8.§**

**Hatályon kívül helyező rendelkezések**

E rendelet hatályba lépésével Dunaszerdahely Város 2010/13. sz. (2010. 12. 14.) a települési szilárd és kisebb építési hulladékkezelési közszolgáltatási díjról szóló általános érvényű rendelete hatályát veszti.

**9.§**

 **Hatály**

E rendelet 2013. január 1-jén lép hatályba.

Kelt, Dunaszerdahely 2012. december 7.

JUDr. Hájos Zoltán

 polgármester

A Képviselő-testület ezen általános érvényű rendeletét a 2012.12.04. testületi ülésén hozta.

Az általános érvényű rendelet javaslata a lakosság értesítése érdekében a városi hivatal hirdetőtábláján és internetes honlapján 2012.11.13-án lett közzé téve.

Az elfogadott általános érvényű rendelet a városi hivatal hirdetőtábláján és internetes honlapján 2012.12.10-én lett közzé téve.

Ezen általános érvényű rendelet 2013.1. 1-jén lép hatályba